cyanic-selkie/wikianc huggingface dataset:
Suonsalmi
pienoiskuva|[[Seututie 431|Seututien 431 Suonsalmen silta kuvattuna itäpuolelta eli Pöyryn suunnalta.]] Suonsalmi on kylä ja samanniminen salmi Hirvensalmen kunnan länsiosassa Etelä-Savossa. Kylä sijaitsee Puulan etelärannalla. Kylänraitti on Joutsantie eli seututie 431, joka kulkee lännessä Tuukkalaan ja etelässä Pöyryyn. Vesiväylän osana toimiva Suonsalmen kanava sijaitsee salmen eteläosan länsilaidalla.
Historiaa
Suonsalmella on toiminut muun muassa meijeri, sonniosuuskunta, kauppa ja koulu, jotka kaikki on lakkautettu.
Alueen koulut
thumb|Suonsalmen lakkautettu kyläkoulu elokuussa 2020. Vuonna 1915 perustettu Suonsalmen alakoulu lakkautettiin keväällä 2013. Kunnanhallituksen esitys koulun sulkemisesta tehtiin valtuustolle syksyllä 2009. Koulu ehti toimia lähes sata vuotta. Kyläkoulu palkittiin 2000-luvulla Suomen parhaana kyläkouluna. Osa oppilaista kulki kouluun lähistön saarista vesitse. Koulu siirtyi uusiin tiloihin Joutsantien varteen entisestä meijeristä vuonna 1960.
Kun Tuukkalan, Kuitulan ja Ripatin koulut lakkautettiin, Suonsalmen koulu jäi Hirvensalmen länsiosan ainoaksi kouluksi. Se oli toiseksi viimeinen Hirvensalmen kyläkouluista. Viimeisenä toimintavuotenaan sillä oli vain kahdeksan oppilasta. Suonsalmen koulu sijaitsee Pohoskylän raitin RKY-alueen sisällä.
Pohoskylän raitti
Suonsalmella sijaitsee Museovieraston valtakunnallisesti merkittäväksi rakennetun kulttuuriympäristön (RKY) kohteeksi arvioima Pohoskylän raitti. Kylässä oli 1560-luvulla yksi talo. Pohoskylänä tunnettu maisemakokonaisuus syntyi talon jakamisen seurauksena. Kokonaisuuteen kuuluvat (etelästä päin luetellen) Uutelan, Vihkolan, Tanttun, Jatkolan ja Rantalan talot. Niistä Vihkola ja Tanttu ovat vanhimpia ja toimivat Ruotsin vallan aikana ruotutaloina.
The Kingdom of the Golden Hammer
The Kingdom of the Golden Hammer on suomalaisen stoner rock -yhtye Steel Mammothin toinen studioalbumi. Se julkaistiin vuonna 2008 levymerkillä Super Metsä.
Moniytimellisyys (tietotekniikka)
thumb|200px|Havainnekuva kaksiytitimisestä suorittimesta, jossa L2-välimuisti on jaettu ytimien kesken. thumb|Kaksiytiminen Athlon X2 6400+ -prosessori Moniytimellisyydellä tarkoitetaan tietotekniikassa prosessorissa olevia useampia ytimiä, jotka on pakattu samaan koteloon, usein samalle piisirulle.
Moniytimelliset prosessorit voivat jakaa välimuistia keskenään sekä sisältää erillistä välimuistia. Suorittimissa voi olla ytimillä oma L1-tason välimuistinsa sekä ytimien välillä jaettu L2-tason välimuisti.
Monisäikeisessä ohjelmassa prosessorin ytimet voivat kaikki suorittaa eri säikeitä tai ne voivat suorittaa niitä yhdessä. Säikeistysteknologia on käytössä laajalti muun muassa verkko- ja digitaalisten signaaliprosessoreiden ohjelmoinnissa.
Yleisesti moniytimelliset prosessorit ovat tehokkaampia kuin yksiytimelliset prosessorit, sillä ne voivat suorittaa useita ohjelmia rinnakkain, suoritinytimien määrästä riippuen. Tietyn ohjelman käyttöön saatava suorituskyky ei kuitenkaan riipu pelkästään ytimien lukumäärästä: jos ohjelma on suunniteltu toimimaan tehokkaasti vain yhdellä ytimellä se on hitaampi tilanteessa, jossa tietyn arkkitehtuurin prosessori on moniytiminen ja käy alhaisella kellotaajuudella kuin tilanteessa, jossa rakenteeltaan samanlainen yksiytiminen prosessori toimii korkealla kellotaajuudella.
Historia
Moniytimelliset prosessorit ovat moniprosessointiin perustuvia, joissa erilliset suorittimet ovat integroitu samalle suoritinkannalle tai samalle piisirulle. Kellotaajuuksien kasvattamisen sijaan suoritettavien komentojen määrää voidaan nostaa lisäämällä ytimiä samanaikaiseen suorittamiseen. Suoritettavat komennot ovat ohjelmissa usein erillisinä säikeinä.
Moniytimelliset prosessorit voivat myös sisältää tuen monisäikeistykselle jokaisessa ytimessä.
Esimerkkejä moniydinprosessoreista
AMD markkinoi moniytimellisiä prosessoreita Phenom-nimellä, jossa esimerkiksi X2-loppu kertoo prosessorin olevan kaksoisytiminen. AMD on kehittänyt myös harvinaisempia triplaydin (X3) prosessoreita, jotka kuitenkin vastaavat hinnaltaan kaksoisydinprosesseita. Intel valmistaa kaksiydinprosessoreita E-alkuisella suoritinnimellä, ja suosittuja Intelin nykypäivän kaksoisydinsuorittimia ovat muun muassa E7400, E8400 ja E8500. Neliydinmalleja ovat Q-alkuiset prosessorit, kuten Q8400 (2,66 GHz), Q9550, ja Q9650 (2,83 GHz ja 3,00 GHz).
Erityisesti sulautetuissa järjestelmissä kuten puhelinverkkojen solmuissa ja tukiasemissa moniytimelliset prosessorit ovat jo tavallisia, kuten Caviumin 1-48 -ytimiset Octeon-prosessorit tai Texas Instrumentsin älypuhelimiin tarkoitetut OMAP-prosessorit sekä ARM-ytimiin perustuvat piirit.
857 Naval Air Squadron
Palvelus
Laivue siirrettiin marraskuussa koulutusjakson päätyttyä HMS Indomitablelle. Sen koneet iskivät seuraavien kahden kuukauden aikana Sumatralle Belawan Deliin, Pangkalan Brandaniin ja Palembangiin. Operaatioista vapauduttuaan laivue täydennettiin Australiassa ennen paluutaan lentotukialukselle helmikuussa 1945, jonka jälkeen laivue teki seuraavien kahden kuukauden aikana iskuja Itä-Kiinanmerellä Sakishima Guntolle ja myöhemmin Formosalle. Laivueen vahvuus supistettiin viiteentoista koneeseen, mutta Japanin antauduttua se ei kerennyt enää mukaan operaatioihin. Laivue siirtyi sen sijaan Hong Kongiin, jossa se torjui japanilaisten itsemurhaveneitä 31. elokuuta ja 1. syyskuuta 1945. Laivue kuljetettiin sotatoimien päätyttyä Australiaan, missä se luovutti kalustonsa HMAS Albatrosissa ennen paluuta Britteinsaarille. Laivue lakkautettiin 20. marraskuuta 1945.
Laivue perustettiin uudelleen 849 laivueen A lentueesta 13. joulukuuta 2006 RNAS Culdrosessa kalustonaan Sea King ASaC.7 -helikopterit. Laivue osallistui ensimmäisen kerran koulutuksen jälkeen palvelukseen RFA Fort Austinilla viiden kuukauden partiomatkaan Lähi-itään ja Afrikan sarven alueelle, jossa sen tehtävänä oli estää Al Qaidan, merirosvojen ja salakuljettajien toiminta alueella. Tehtävästä vapauduttuaan laivue siirtyi aluksen mukana Yhdysvaltoihin NAS Norfolkiin Virginiassa harjoittelemaan yhteistoimintaa Yhdysvaltain laivaston hävittäjien ja lentotukialusten kanssa.
Laivue palasi Lähi-itään vuoden 2008 alkupuoliskolla operaatio Calashiin vapauttaen 854 laivueen valvontatehtävästä alueelta. Operaatiosta vapauduttuaan laivue oli merenkulunturvallisuustehtävissä Pohjanmerellä. Se testasi kalustonsa ilmavalvontakykyä HMS Illustriousilla. Vuonna 2011 osa laivueen kalustosta liitettiin osaksi Response Forceen lähetettävää osastoa.
Moottoripyöräilyn Ranskan Grand Prix
Voittajat
Vaaleanpunaisella taustalla merkityt eivät kuuluneet MM-sarjaan
Yrjö Toivonen
Yrjö Henrik Toivonen (19. tammikuuta 1890 Koski Tl – 16. toukokuuta 1956 Helsinki) oli akateemikko ja Helsingin yliopiston suomalais-ugrilaisen kielentutkimuksen professori 1934–1948. Hän oli suomen sanojen etymologian ja historian tuntija, joka tunnetaan Suomen kielen etymologisen sanakirjan tekijänä, vaikkei hän ennättänytkään saattaa kirjaa valmiiksi.
Ura
Toivonen kirjoitti ylioppilaaksi Turun suomalaisesta realilyseosta 1911 ja valmistui Helsingin yliopistosta filosofian kandidaatiksi 1917, maisteriksi 1919, lisensiaatiksi 1927 sekä väitteli tohtoriksi 1932. Hän teki opinto- ja tutkimusmatkoja Skandinavian metsäsuomalaisten luo, Viroon, Inariin, Aunukseen ja Karjalaan.
Työuransa Yrjö Toivonen aloitti Suomen kielen sanakirja oy:n virkailijana 1916–1922. Hän toimi myös SOK:n osuuskauppakoulun suomen kielen opettajana 1920–1921 ja Helsingin yliopiston suomen kielen lehtorina 1923–1930. Vuonna 1930 perustettiin professori E. N. Setälän aloitteesta etymologista sanakirjaa varten tutkimuslaitos Suomen suku, jonka päätoimiseksi tutkijaksi Toivonen siirtyi. Hän jatkoi tutkimuslaitoksen johtajana 1933–1953 eli professorintyönsä ohella. Helsingin yliopistossa hän oli dosenttina 1928–1934, professorina 1934–1948 ja historiallis-kielitieteellisen osaston dekaanina 1943–1948. Suomen Akatemian jäsen Toivonen oli 1948–1956.
Toivonen julkaisi sanojen etymologioita moniosaisissa artikkelisarjoissaan Virittäjä- ja Finnisch-ugrische Forschungen -aikakausjulkaisuissa. Artikkeleissaan hän käsitteli suomen lisäksi ostjakin kieltä, jonka tuntijaksi hän kehittyi toimittaessaan dosentti ja tutkimusmatkailija Kustaa Karjalaisen keräämän sanastomateriaalin kaksiniteiseksi sanakirjaksi (Ostjakisches Wörterbuch) 1948. Sanakirja on nykyäänkin tärkeä ostjakin kielen lähde, sillä monet murteet ovat venäläistymisen myötä sammuneet.
Elli Nurminen
Elli Helena Nurminen (os. Jakobsson, 19. tammikuuta 1899 Lempäälä – 26. kesäkuuta 1987 Helsinki) oli suomalainen poliitikko, kotitalousneuvoja ja sosiaalineuvos, joka toimi SDP:n kansanedustajana vuosina 1941–1958. Eduskunnassa hänet tunnettiin erityisesti maaseudun naisten asioiden ajajana.
Elämä
Lempäälän Herralassa syntyneen Nurmisen vanhemmat olivat kirvesmies Juho Jaakko Jakobsson ja Matilda Plym. Kansakoulua käytyään hän työskenteli palvelijana Liuhan talossa ja myöhemmin keittäjänä Tampereen työväentalon ravintolassa. Sisällissodan käynnistyessä tammikuussa 1918 Nurminen liittyi punakaartin ensiapuosastoon. Hän oli mukana Ikaalisten ja Lempäälän rintamien taisteluissa. Sodan loppuvaiheessa Nurminen pakeni punaisten joukossa Hollolaan, jossa hänet vangittiin Okeroisessa vapunpäivänä. Nurminen siirrettiin Hennalan vankileirin kautta Hämeenlinnan vankileirille ja lokakuussa hän sai 4 vuoden kuritushuonetuomion valtiopetoksesta.
Vapauduttuaan Nurminen työskenteli vuoteen 1926 kultasepänliikkeen kaivertajana Tampereella ja liittyi samalla sosialidemokraattiseen naisyhdistykseen. Avioiduttuaan 1926 Nurminen muutti puolisonsa työn perässä Helsinkiin. Vuosina 1929−1931 hän työskenteli Suomen Työväen Raittiusliiton lastentyön ohjaajana ja 1931−1953 Sosialidemokraattisen naisliiton kotitalousneuvontatyön johtajana ja luennoitsijana kiertäen maaseudulla pitämässä perheenemäntien kotitalouskursseja.
Jatkosodan aikana Nurminen nousi kansanedustajaksi varasijalta, kun Yrjö Räisänen vangittiin joulukuussa 1941. Hänen ensimmäinen eduskuntakautensa kesti sodan päättymiseen saakka, jolloin Räisänen palasi tehtäväänsä. Nurmisella oli vankka kannatus maaseudun naisten keskuudessa, joiden äänillä hänet valittiin eduskuntaan vuoden 1945 vaaleissa. Kansanedustajana Nurminen keskittyi erityisesti parantamaan maatalon emäntien elinoloja. Muun muassa Suomen ensimmäinen vesi- ja viemärilaitoslaki säädettiin hänen maaseudun vesihuoltoverkoston rakentamiseksi tekemänsä esityksen pohjalta. Nurminen oli aktiiviesesti ajamassa myös muun muassa Kätilöopiston rakentamista. Nurminen jätti eduskunnan vuonna 1958, kun hänet SDP:n sisäisten linjaristiriitojen johdosta erotettiin puolueesta. Muiden puolueesta erotettujen tavoin Nurminen jatkoi toimintaansa Työväen ja Pienviljelijäin Sosialidemokraattisessa Liitossa. Ennen eläkkeelle jäämistään Nurminen työskenteli Kotineuvontaliiton toiminnanjohtajana ja luennoitsijana 1958−1969.
Presidentin valitsijamiehenä Nurminen oli vuosina 1950 ja 1956. Helsingin kaupunginvaltuuston jäsen hän oli 1952−1961. Lisäksi Nurminen oli muun muassa Vallilan sosialidemokraattisen naisosaston puheenjohtaja, Sosialidemokraattisen naisliiton liittoneuvoston ja liittotoimikunnan varapuheenjohtaja sekä TPSL:n liittotoimikunnan varapuheenjohtaja. Hänellä oli lukuisia luottamustehtäviä myös politiikan ulkopuolella. Nurminen toimi muun muassa Kulutusosuuskuntien Keskusliiton johtokunnassa, Suomen Punaisen Ristin varapuheenjohtajana ja Kotitalouskeskuksen puheenjohtajana. Vuonna 1951 toimintansa aloittaneen Äitien Lomahuollon puheenjohtajana Nurminen oli yli 30 vuoden ajan. sosiaalineuvoksen arvonimi hänelle myönnettiin vuonna 1969.
Perhe
Elli Nurmisen puoliso oli jalkinetyöntekijä Uno Ilmari Nurminen (1902−1929), jonka kanssa hän avioitui vuonna 1926. Pariskunnalla oli kaksi lasta. Urjalassa syntynyt Ilmari Nurminen oli raittiusliikkeen aktiiveja, joka toimi muun muassa Sosialidemokraattinen raittiusliiton sihteerinä. Hän kuoli nielutulehduksen aiheuttamaan myrkytykseen vain 26-vuotiaana.
S/S Salama (siipiratasalus)
Salaman omistanut porilainen osakeyhtiö purettiin vuonna 1875, ja seuraavana vuonna laiva ja sen kuusi lastiproomua myytiin huutokaupalla. Uudet omistajat kauppaneuvos A. Ahlström ja kapteeni Östling jatkoivat liikennettä entisellä Reposaaren reitillä. Syyskuussa 1885 Salama ajoi Smöröga-nimiselle karille ollessaan tulossa Merikarvialta Reposaareen. Salama irtosi karilta seuraavana päivänä ja upposi heti sen jälkeen. Laivasta saatiin nostettua erilaista irtaimistoa, mutta laivaa itseään ei enää onnistuttu nostamaan. Laivan koneet ja höyrykattila nostettiin myöhemmin, ja nykyisin laivan hylystä on enää vähäisiä jäänteitä merenpohjassa karin luona.
Salama oli rakennettu vuonna 1857 Newcastlessa. Sen pituus oli 27,6 metriä, leveys 5,3 ja syväys 2,1 metriä. Vetoisuus oli 18 lästiä, kantavuus 75 tonnia, ja höyrykoneen teho oli 30 hevosvoimaa. Suurin nopeus oli noin 6–8 solmua.
Mette Vestergaard
Mette Vestergaard Larsen (s. 27. marraskuuta 1975) on tanskalainen käsipalloilija. Hän kuului kultaa voittaneeseen joukkueeseen sekä vuoden 2000 kesäolympialaisissa Sydneyssä että vuoden 2004 kesäolympialaisissa Ateenassa. Hän voitti Euroopan-mestaruuden vuonna 2002.
Harry Bosch
Rikostutkija Hieronymus ”Harry” Bosch on kirjailija Michael Connellyn luoma kuvitteellinen henkilöhahmo. Bosch on ammatiltaan poliisi ja työskentelee LAPD:ssa. Bosch esiintyy Connellyn romaaneissa sekä Connellyn käsikirjoittamassa televisiosarjassa Bosch. Nimen romaanihenkilölleen Connelly poimi hollantilaiselta renessanssiajan taidemaalarilta Hieronymus Boschilta.
Ensimmäinen Bosch-kirja The Black Echo voitti ilmestymisvuonnaan Edgar-palkinnon vuoden parhaana rikosromaanina.
Romaanit
Bosch esiintyy 22:ssa Connellyn romaanissa:
Televisiosarja
Bosch-kirjojen pohjalta on tehty televisiosarja Bosch, jossa Boschia näyttelee Titus Welliver. Welliver oli Connellyn ehdotus pääosan esittäjäksi. Sarjan juonet ja johtolangat perustuvat useisiin eri teoksiin. Connelly on ollut käsikirjoittamassa sarjaa. Yhdysvalloissa sarjaa esittää TV-kanava Amazon Prime. MTV3 aloitti sarjan esittämisen Suomessa 13. lokakuuta 2015 kello 21.
Alois Schnabel
Alois Schnabel (27. helmikuuta 1910 – 20. syyskuuta 1982) oli itävaltalainen käsipalloilija. Hän kilpaili vuoden 1936 kesäolympialaisissa ja kuului siellä hopeaa saaneeseen joukkueeseen.
Johann Tauscher
Johann Tauscher (31. maaliskuuta 1909 – 21. tammikuuta 1979) oli itävaltalainen käsipalloilija. Hän kilpaili vuoden 1936 kesäolympialaisissa Berliinissä ja kuului siellä hopeaa saaneeseen joukkueeseen.
Ryōyū Kobayashi
Ryōyū Kobayashi (, s. 8. marraskuuta 1996 Hachimantai ) on japanilainen mäkihyppääjä, kaksinkertainen maailmancupin kokonaiskilpailuvoittaja, Keski-Euroopan mäkiviikon kaksinkertainen voittaja, olympiavoittaja ja MM-mitalisti.
Hän muutti 19-vuotiaana Sapporoon ja sai paikan Tsushiya Home Ski Team -mäkihyppytallista, jossa häntä valmensi Suomen mäkihyppymaajoukkueen entinen valmentaja Janne Väätäinen. Kobayashi ei puhu englantia, vaan käyttää lehdistötilaisuuksissa tulkkia.
Arvokilpailut
Kobayashi sijoittui Pyeongchangin olympialaisissa 2018 normaalimäessä seitsemänneksi ja suurmäessä kymmenenneksi. Seefeldin MM-kilpailuissa 2019 hän voitti joukkuemäessä pronssia sekä sijoittui suurmäessä neljänneksi ja normaalimäessä 14:nneksi. Oberstdorfin MM-kilpailuissa 2021 hän sijoittui normaalimäessä 12:nneksi. Pekingin olympialaisissa 2022 Kobayashi voitti kultaa normaalimäessä ja saavutti hopeaa suurmäessä. Vikersundin lentomäen MM-kilpailuissa 2022 hän sijoittui 13:nneksi. Planican MM-kilpailuissa 2023 Kobayashi saavutti hopeaa suurmäessä ja sijoittui sekajoukkuemäessä viidenneksi.
Maailmancup
Kobayashi debytoi maailmancupissa tammikuussa 2016 Zakopanessa sijoittuen heti seitsemänneksi. Ensimmäisen palkintosijansa hän saavutti marraskuussa 2018 Wisłassa oltuaan kolmas. Viikkoa myöhemmin Rukalla hän saavutti ensimmäiset kaksi osakilpailuvoittoaan. Seuraavana viikonloppuna hän saavutti Nižni Tagilssa kolmossijan ja voiton. Engelbergissä hän voitti jälkimmäisen kilpailun. Keski-Euroopan mäkiviikolla 2018–2019 hän voitti kaikki neljä osakilpailua, kolmantena hyppääjänä Sven Hannawaldin ja Kamil Stochin jälkeen. Mäkiviikon jälkeen hän voitti Val di Fiemmen ensimmäisen kilpailun, ja oli seitsemäs Val di Fiemmen toisessa kilpailussa ja Zakopanen kilpailussa. Sapporon kilpailuissa hän oli kuudes ja kolmas. Helmikuussa hän voitti Oberstdorfin lentomäen toisen osakilpailun ja oli toinen Lahden kilpailussa. Willingenissä hän saavutti kolmossijan ja voiton. MM-kilpailujen jälkeen hän voitti Trondheimissa ja oli toinen Lillehammerissa. Hän varmisti maailmancupin voiton jo ennen viittä viimeistä osakilpailua. Hän sijoittui toiseksi Vikersundissa ja voitti Raw Airin kokonaiskilpailun. Planicassa hän saavutti kakkossijan ja voiton. Hän voitti maailmancupin kokonaiskilpailun lisäksi lentomäkicupin.
Kaudella 2019–2020 Kobayashi voitti Klingenthalissa, Engelbergissä sekä mäkiviikolla Oberstdorfissa, sijoittui Titisee-Neustadtissa sekä Kulmissa toiseksi ja Nižni Tagilissa, Titisee-Neustadtissa sekä Sapporossa kolmanneksi. Maailmancupin kokonaispisteissä hän oli toinen, lentomäkicupissa neljäs, Raw Airilla kolmas ja mäkiviikon kokonaiskilpailussa neljäs. Kaudella 2020–2021 hän sijoittui Keski-Euroopan mäkiviikon kokonaiskilpailussa kuudenneksi. Hän voitti helmikuussa Zakopanessa ja Râșnovissa sekä maaliskuussa Planicassa. Lisäksi hän sijoittui Planicassa kaksi kertaa toiseksi. Maailmancupin kokonaiskilpailussa hän oli neljäs ja lentomäkicupissa toinen. Kaudella 2021–2022 Kobayashi sijoittui Nižni-Tagilin ensimmäisessä kilpailussa toiseksi ja voitti Rukan ensimmäisen sekä Klingenthalin toisen kilpailun. Engelbergissä hän sijoittui ensimmäisen kilpailun toiseksi ja voitti toisen. Mäkiviikolla hän voitti Oberstdorfissa sekä Garmisch-Partenkirchenissä ja Innsbruckin Bischofshofeniin siirretyn kilpailun voittaen myös mäkiviikon kokonaiskilpailun. Loppukauden aikana hän voitti Willingenissä ja Lahdessa sekä sijoittui toiseksi Lillehammerissa. Hän voitti maailmancupin kokonaiskilpailun ja oli kolmas RawAir-kiertueella. Kaudella 2022–2023 hän voitti Sapporon ensimmäisen ja kolmannen kilpailun. Sapporon toisessa kilpailussa hän sijoittui kolmanneksi. Willingenin jälkimmäisessä ja Lake Placidin ensimmäisessä kilpailussa hän sijoittui toiseksi. Hän voitti Lahdessa. Maailmancupin kokonaiskilpailussa hän oli viides.
Muut kilpailut
Kesä-GP-sarjassa hän on voittanut viisi kilpailua. Continental Cupissa hän hyppäsi vuonna 2015, ja sijoittui siellä parhaimmillaan 22:nneksi. Nuorten MM-kisoista hänellä on normaalimäen ja joukkuemäen pronssi vuodelta 2016.
Muuta
Ryōyūn isoveli Junshirō ja sisko Yuka Kobayashi ovat myös mäkihyppääjiä.
All Nippon Airways
All Nippon Airways, tunnettu myös nimellä ANA  (tyo: 9202, lse: ANA), on japanilainen lentoyhtiö. Aikaisemmin se oli Japanin suurin lentoyhtiö kotimaan lennoilla, mutta nykyisin se on maan toiseksi suurin lentoyhtiö sekä kansainvälisillä lennoilla että kotimaanlennoilla Japan Airlinesin jälkeen.
ANA:n päälentoasemat ovat Naritan ja Hanedan lentoasemat Tokion seudulla sekä Kansain ja Itamin lentoasema, Osakassa. Yhtiön pääkonttori sijaitsee Tokiossa.
ANA liittyi Star Allianceen vuonna 1999.
Laivasto
pienoiskuva|ANA:n [[Airbus A321neo Hanedan lentoasemalla]] pienoiskuva|ANA:n [[Boeing 737-800 Star Alliancen värityksessä]] pienoiskuva|ANA:n [[Airbus A380-800 lähdössä Naritan kansainväliseltä lentoasemalta]] pienoiskuva|ANA:n entinen [[Boeing 747-400|Boeing 747-400D Pokémon-värityksessä]] pienoiskuva|ANA:n [[Boeing 767-300ER]] pienoiskuva|ANA:n [[Boeing 777-300ER laskeutumassa Los Angelesin kansainväliselle lentoasemalle]] pienoiskuva|ANA:n [[Boeing 787-8]] pienoiskuva|ANA:n [[Boeing 787-9 Münchenin lentoasemalla Tähtien sota -värityksessä]]
Ny Framtid
Ny Framtid on ruotsalainen, rekisteröity poliittinen puolue.
All Nippon Airways
Nykyinen laivasto
Helmikuussa 2023 All Nippon Airwaysin laivasto koostuu seuraavista konetyypeistä. Laivaston keski-ikä on 9,2 vuotta.
Ny Framtid
Puolue muodostettiin valtiopäivävaaleihin 1994, tarkoituksena vastustaa Ruotsin EU-jäsenyyttä. EU-positiivisen kansanäänestyksen jälkeen, puolue aikoi tehdä työtä saadakseen Ruotsin pois EU:sta. Vaihtoehdoksi EU:lle, oli ajatuksena EU:n tyylinen yhteistyö Norjan ja Suomen kanssa. Puolue kannattaa nordismia, mutta Tanskaa ei usein mainita asiayhteydessä. Ny Framtidin mukaan nämä maat ovat soveltuvaisimpia yhteistyöhön Ruotsin kanssa. Puolue sai 1 171 ääntä valtiopäivävaaleissa 2006. Sune Lyxell on puolueen johtaja.
All Nippon Airways
Nykyinen laivasto
===ANA:n historiallinen laivasto ===
Luettelo henkilöistä Time-lehden kansikuvissa
Time-lehti julkaistiin ensimmäisen kerran vuonna 1923. Kun Time vakiintui yhdeksi Yhdysvaltojen johtavista uutislehdistä, sen kansikuvassa esiintyminen osoitti ihmisen asemaa, mainetta tai tunnetta yhteiskunnassa. Tämä artikkeli on kronologinen luettelo kansikuvien henkilöistä. . k
1990
5. helmikuuta – Nelson Mandela
Nuclear Ritual
Nuclear Ritual on suomalaisen stoner rock -yhtye Steel Mammothin kolmas studioalbumi. Se julkaistiin vuonna 2009 levymerkillä Musapojat.
Eksjö
Eksjö on entinen Ruotsin kaupunki ja nykyinen Eksjön kunnan keskustaajama. Eksjö sijaitsee Jönköpingin läänissä ja Smålandin maakunnassa. Vuoden 2010 lopussa kaupunkitaajamassa oli 9 701 asukasta.
Eksjö mainitaan käräjäpaikkana ensimmäisen kerran 1300-luvulla. Tuolloin paikan nimenä oli "Ekesiö". Eksjön kautta kulki tie pohjoisessa Linköpingissä ja etelässä Växjössä ja Kalmarissa olevien piispanistuimien välillä. Samoin Eksjön kautta kulki tie Länsi-Götanmaalta Itämeren rannikolle. Paikasta tuli luonnollinen kokoontumispaikka kaupalle ja käräjäasioille. Kuningas Eerik Pommerilainen antoi Eksjölle kaupunginoikeudet vuonna 1403. Vuonna 1856 tulipalo tuhosi puolet kaupungista.
Varuskuntakaupunki
Eksjöstä tuli varhain varuskunta- ja virkamieskaupunki. Eksjön sotilaalliset perinteet ulottuvat 1400-luvun loppuun, jolloin Ränneslättin aluetta alettiin käyttää sotilaiden tapaamis- ja harjoittelupaikkana. Sotilasjoukot harjoittelivat 1600-luvun lopusta lähtien kaupungin ulkopuolella. Vuonna 1686 Kuninkaallinen Smålandin ratsuväkirykmentti sidottiin kiinteämmin Eksjöhön. Useat rykmentit ovat tämän jälkeen sijainneet Eksjössä.
Kun husaarirykmentti ja myöhemmin Kalmarin rykmentti sijoitettiin kasarmeihin Eksjössä, kaupunki alkoi kasvaa voimakkaasti. Nykyään Eksjön varuskunta koostuu neljästä eri toimijasta. Varuskunta on Eksjön kolmanneksi suurin työnantaja noin 500 työntekijällään.
Muuta
Kaupungin keskiosissa 65 % rakennuskannasta on vuotta 1900 edeltävältä ajalta. Koko Ruotsin rakennuskannasta vain 6 % on rakennettu ennen vuotta 1900.
Kaupungissa kiertävän jutun mukaan Eksjö oli hyvin lähellä saada Södra stambanan -rautatien kulkemaan kaupungin halki. Sanotaan, että rautatie aiottiin aluksi vetää Eksjön läpi, mutta yksi talonpoika kunnan pohjoisosassa kieltäytyi antamasta maataan rautatien rakentamista varten. Niinpä vuonna 1864 Södra stambanan päätettiin vetää kaupungista 18 kilometriä länteenpäin. Sinne perustettiin rautatieasema, jonka nimi on Nässjö.
Amado Guevara
thumb|Amado Guevara Amado Guevara (s. 2. toukokuuta 1976 Tegucigalpa) on hondurasilainen jalkapalloilija. Hän on Hondurasin jalkapallomaajoukkueen eniten otteluita pelannut pelaaja. Hän on pelannut lukuisissa seuroissa Hondurasin lisäksi Espanjassa, Meksikossa, Costa Ricassa, Yhdysvalloissa ja Kanadassa. Nykyisin hän pelaa kanadalaisessa Toronto FC:ssa.
Guevara aloitti maajoukkueuransa vuonna 1994 ja on nykyisin maajoukkueen kapteeni.
Pikkufregattilintu
Pikkufregattilintu (Fregata ariel) on valtamerillä elävä pelikaanilintu. Lajista tunnetaan kolme alalajia. Nimialalaji ariel elää Intian valtameren keski- ja itäosissa sekä Tyynenmeren keskiosissa, alalaji iredalei Intian valtameren länsiosissa, sekä alalaji trinitatis eteläisellä Atlantilla. George Robert Gray kuvaili lajin holotyypin Australian Queenslandin Raine Islandilta vuonna 1845.
Miikka Wallin
Wallin on valmistunut Lahden musiikki- ja draamainstituutista musiikkiteatterilinjalta. Hän aloitti opiskelun teatteritaiteen maisteriksi Teatterikorkeakoulussa vuonna 2019. Wallin on ollut naimisissa vuodesta 2013 myöskin näyttelijänä työskentelevän vaimonsa kanssa.
Joel Othén
Joel Othén (6. syyskuuta 1985 Gävle) on ruotsalainen jääpallomaalivahti. Hän edustaa Venäjän liigassa pelaavaa Habarovskin Neftjanikia. Ruotsin maajoukkueessa hän on pelannut vuodesta 2005, mutta ei kuitenkaan pysyvästi. Hän jäi normaalisti Andreas Bergwallin ja Anders Svenssonin varjoon valittaessa MM-kisojen maalivahtia.
Othén siirtyi Skutskäristä vuonna 2003 Ruotsin pääsarjan Sandvikens AIK:hon, jota hän edusti seuraavat 10 kautta saavuttaen seurassa kolme Ruotsin mestaruutta ja kaksi hopeaa. Keväällä 2013 hän teki sopimuksen Venäjän pääsarjassa pelanneen Habarovskin SKA Neftyanikin kanssa.
Saavutukset
Maajoukkueessa
Seurajoukkueissa
Jalkaväkirykmentti 13
Jalkaväkirykmentti 13 voi tarkoittaa:
Rapcore
Rapcore (joskus myös kutsutaan nimillä rap rock tai rap metal) on musiikkia, jossa yhdistellään rap-musiikkia ja rockia. Rapcoren eräs alatyyli on nu metal, tosin tyylien rajoja voi olla vaikea määritellä: nu metal on raskaampaa sähköistä musiikkia, kun taas rapcoressa yhdistyvät hardcore punk ja rap.
Kurt Elling
Kurt Elling (2. marraskuuta 1967 Chicago, Illinois, Yhdysvallat) on yhdysvaltalainen jazzlaulaja, -säveltäjä ja -sanoittaja. Hän sai huomiota jazzmaailmassa heti vuonna 1995 julkaistun debyyttialbuminsa Close Your Eyes jälkeen. Hän on tämän jälkeen julkaissut useita albumeita. Elling tunnetaan erityisesti vocalese-tyylistä, jossa hän tekee omia sanoituksiaan tunnetuiden improvisoitujen jazzsoolojen päälle. Elling on voittanut yhden Grammy-palkinnon ja valittu 13 kertaa Down Beat -lehden vuoden mieslaulajaksi.
Elämä ja ura
Kurt Elling syntyi Chicagossa vuonna 1967. Hän päätti keskittyä musiikkiuraan opiskelessaan Chicagon yliopistossa ylempää korkeakoulututkintoa filosofiasta.
Elling alkoi luoda uraansa Chicagon pienissä klubissa, erityisesti Green Millissä, ja sen jälkeen ympäri Keskilänttä. Blue Note Records solmi demon perusteella Ellingin kanssa levytyssopimuksen ja julkaisi 1995 tämän ensimmäisen albumin Close Your Eyes. Elling sai heti huomiota jazzpiireissä, ja jazzyleisö otti hänet omakseen vuonna 1997 julkaistun The Messengerin jälkeen. This Time It’s Love vei Ellingin tyyliä enemmän balladien ja rakkauslaulujen suuntaan.
Elling keikkaili ahkerasti, ja Blue Note julkaisi vuonna 2000 Green Millin keikoista julkaistun Live in Chicago -konserttitallenteen. Seuraavana vuonna ilmestyi Ellingin kunnianhimoisin albumi Flirting with Twilight, jonka ensimmäisen kappaleen hän aloitti laulamassa Charlie Hadenin bassosooloa. Ellingin seuraavat albumit olivat Man in the Air (2003) ja Nighmoves (2007). Osana Lincoln-keskuksen American Songbook -konserttisarjaa Elling julkaisi konserttitallenteen Dedicated to You: Kurt Elling Sings the Music of Coltrane and Hartman (2009).
Ellingin seuraava oma albumi The Gate ilmestyi 2011. Se oli hänen provosoivin albuminsa, jossa modernit jazzstandardit rinnastettu pop-, rock- ja soulsävelten kanssa. Albumilla soitti monia tunnettuja muusikoita, kuten Laurence Hobgood, John Patitucci ja Bob Mintzer. Ellingin 1619 Broadway – The Brill Building Project (2012) oli kunnianosoitus Brill Buildingista 1950- ja 1960-luvulla tulleelle popmusiikille. Passion World (2015) -albumissa Elling yhdisteli erilaisia tyylejä ympäri maailmaa.
Tyyli ja tunnustukset
Ellingillä on neljän oktaavin baritoniääni. Hänen kappaleissaan on hänen itsensä tekemiä sävellyksiä ja jazzstandardien moderneja tulkintoja. Niissä kaikissa hän käyttää myös improvisaatiota, scat-laulua, spoken wordia ja runoutta. Elling on erikoistunut erityisesti niin sanottuun vocalese-tyyliin, jossa sanoitetaan tunnettuja improvisoituja jazzsooloja. Hän on tehnyt lyriikoita muun muassa Wayne Shorterin, Keith Jarrettin ja Pat Methenyn kappaleisiin.
Elling on ollut 2000-luvun menestyneimpiä jazzlaulajia, ja hän on voittanut useita palkintoja. Down Beat -musiikkilehden kriitikot valitsivat hänet 14 kertaa (2000–2013) vuoden parhaaksi mieslaulajaksi. Yleisöäänestyksen hän on voittanut kahdeksan kertaa. JazzTimes-lehden yleisöäänestyksessä hänet on valittu parhaaksi mieslaulajaksi myös kahdeksan kertaa. Hän on ollut 13 kertaa ehdolla Grammy-palkintoon. Albumista Dedicated to You: Kurt Elling Sings the Music of Coltrane and Hartman Elling voitti parhaan lauletun jazzalbumin Grammyn.
Irlannin saaret
Irlannin saaret sijaitsevat pääasiassa Irlannin saaren merenrannikoilla. Irlannin saarella on Irlannin tasavallan ja Isolle-Britannialle kuuluvia Pohjois-Irlannin alueita. Saarien tarkaa lukumäärää ei tiedetä, mutta saaristotutkijan David Walshin mukaan niitä olisi 584. Irlannin vuoden 2016 väestölaskennan mukaan asuttuja saaria on 23, joissa on kussakin yleensä alle sata asukasta. Saarien asukasluku on yhteensä 2 734. Saarien väestön lukumäärä vähenee ja vuodesta 2011 vuoteen 2016 asukasluku pieneni 5 %. Samaan aikaan neljä saarta autioitui.
Nadine Prohaska
right|thumb Nadine Prohaska (s. 15. elokuuta 1990) on itävaltalainen jalkapalloilija, pelipaikaltaan keskikenttäpelaaja. Hän on pelannut Itävallan naisten maajoukkueessa muun muassa EM-kisoissa 2017, joissa Itävalta selviytyi välieriin.
Seuratasolla Prohaska edustaa St. Pölteniä.
Heikki Tandefelt
Karl Henrik Magnus (Heikki) Tandefelt (27. huhtikuuta 1882 Sysmä – 12. tammikuuta 1943 Helsinki) oli suomalainen taidemaalari ja Suomenlinnan museon intendentti.
Tandefeltin vanhemmat olivat tilanomistaja Gustaf Magnus Otto Tandefelt ja Anna Maria Renqvist. Käytyään reaalilyseota hän opiskeli sitten Taideteollisessa keskuskoulussa 1899 ja Suomen Taideyhdistyksen piirustuskoulussa 1900–1901. Tandefelt jatkoi vielä taideopintojaan Italiassa 1902–1904 sekä Ranskassa 1904–1907 ja 1909–1910.
Tandefelt oli opettajana Suomen Taideyhdistyksen piirustuskoulussa 1911–1918 sekä jojtajaopettajana Taideteollisessa keskuskoulussa 1917–1918 ja hän toimi myös taidearvostelijana Dagens Tidning -lehdessä 1912–1913 ja Uudessa Suomettaressa 1914. Vuodesta 1918 aina kuolemaansa saakka Tandefelt toimi Suomenlinnan museon intendenttinä. Hän oli myös Ehrensvärd-seuran sihteerinä 1921–1943.
Tandefelt osallistui Suomen Taiteilijain näyttelyihin 1902–1907 sekä vielä viisi kertaa vuosien 1916 ja 1937 välillä. Hänen taidegrafiikkaansa oli esillä 1930-luvulla näyttelyissä Tšekkoslovakiassa, Saksassa, Tanskassa, Unkarissa, Itävallassa ja Englannissa. Lisäksi Tandefelt julkaisi esteettis-taidehistoriallisen esseekokoelman Hyvät ja huonot taiteilijat (1915). Kirjassa Tandefelt arvosteli Akseli Gallen-Kallelaa mainitsematta häntä kuitenkaan suoraan nimeltä.
Heikki Tandefelt oli naimisissa Signe Tandefeltin kanssa vuosina 1904–1919. Heidän poikansa oli arkkitehti Claus Tandefelt.
Tandefelt palveli sodassa luutnanttina. Hän kuoli sotasairaalassa tammikuussa 1943.
Afrikanpelikaani
Afrikanpelikaani (Pelecanus rufescens) on Afrikan subtrooppisilla ja trooppisilla alueilla elävä pelikaanilintu. Sen esiintymisalue ulottuu Senegalin ja Etiopian tasolta Etelä-Afrikkaan ja Botswanaan. Sitä tavataan myös Madagaskarilla ja viime aikoina myös Arabian niemimaan lounaisosissa. Johann Friedrich Gmelin kuvaili lajin holotyypin Länsi-Afrikasta vuonna 1789.
Harpalyke
Harpalyke viittaa seuraaviin asioihin:
Shikoku (elokuva)
Shikoku on japanilainen romanttinen kauhuelokuva vuodelta 1999. Se kertoo nuoresta naisesta nimeltä Hinoku, joka palaa Tokiosta kotisaarelleen Shikokuun. Tarina perustuu Masako Bandon lastenkirjaan, joka puolestaan kuvaa Shikokun saaren perinteitä ja taikauskoa.
Zoolander
Zoolander on vuonna 2001 ensi-iltansa saanut yhdysvaltalainen komediaelokuva, jonka on ohjannut Ben Stiller. Elokuvan pääosassa esiintyvät Ben Stiller, Owen Wilson, Christine Taylor ja Will Ferrell.
Näyttelijät
Lisäksi elokuvassa esiintyivät muun muassa seurapiirijulkkis Paris Hilton, laulajat Fred Durst, David Bowie, Lil’ Kim ja Gwen Stefani, huippumallit Carmen Kass ja Heidi Klum ja liikemies Donald Trump.
Elokuvassa soi Whamin kappale ”Wake Me Up Before You Go Go”.
Myöhempi arvostus
Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Zoolanderin kaikkien aikojen sadan parhaan komedian listalle sijalle 88.
Radiation Funeral
Radiation Funeral on suomalaisen stoner rock -yhtye Steel Mammothin neljäs studioalbumi. Se julkaistiin vuonna 2011 levymerkillä Full Contact Records.
Houston (Alaska)
Houston on kaupunki Alaskassa. Vuoden väestönlaskennassa sen asukasluku oli 1 202 ja vuoden 2004 1 422.
"Houston Siding" mainitaan ensi kerran Alaskan rautatiekartassa vuonna 1917. Houstonista tuli kaupunki vuonna 1966.
Jyvälän kansalaisopisto
thumb|Jyvälän kansalaisopiston rakennus valmistumisvaiheessaan kesällä 2015. Jyvälän kansalaisopisto on Jyväskylässä toimiva, Jyvälän Setlementti ry:n ylläpitämä kansalaisopisto. Sen uusi toimitalo on valmistunut kesällä 2015 osoitteeseen Palokunnankatu 16. Joulukuussa 2011 Jyvälän entinen toimitalo tuhoutui tuhopoltossa. Palanut rakennus oli entinen Nisulan kartano. Opistolla on myös toinen toimintapaikka Viitaniemessä. Jyvälän Setlementti toimii sitoutumattomana setlementtiperustansa tunnustavana kansalaisjärjestönä.
Sattumia
Sattumia on neuvostokirjailija Daniil Harmsin teos, joka koostuu lyhyistä kertomuksista. Tarinat on koonnut ja suomentanut Katja Losowitch, ja kokoelma ilmestyi suomeksi 1988 WSOY:n kustantamana. Suomennoksessa on Pekka Pesosen alkusanat. Teosta on pidetty kulttikirjana.
Proosaa kokoelmassa Neuvostolyriikkaa
Teoksesta Sattumia sisältyy muutamia Harmsin kirjoittamia proosapaloja antologiaan Neuvostolyriikkaa 4 (Tammi, 1986).
Proteolyysi
Proteolyysi on biokemiallinen tapahtuma, jossa proteaasi-nimiset soluentsyymit tai molekyylinsisäinen pilkkoutuminen aiheuttavat proteiinien hajoamisen. Proteolyyttisiin entsyymeihin kuuluvat muun muassa mahannesteessä esiintyvä pepsiini sekä haimanesteen trypsiini ja kymotrypsiini.
Coron
thumb|Näkymä Coronin saaresta Coron on saari Filippiineillä. Se sijaitsee Palawanin ja Mindoron saarten välissä.
Turismi
Saarta ympäröivä meri on suosittu sukelluskohde. Erityisesti saaren läheisyyteen toisen maailmansodan aikana upotetut japanilaiset sotalaivat ovat yksi maailman parhaista hylkysukelluskohteista.
Jouko Purontakanen
Vuonna 1996 Purontakanen valittiin Suomen olympiakomitean pääsihteeriksi Kosti Rasinperän seuraajaksi. Purontakanen jäi tehtävästä eläkkeelle joulukuussa 2012. Hänelle myönnettiin liikuntaneuvoksen arvonimi joulukuussa 2011.
Karl Gustav Baggovut
Karl Gustav von Baggehufwudt (Baggovut) (, Carl Fjodorovitš Baggovut (27. syyskuuta 1761 (J: 16. syyskuuta) Perila, Viro – 18. lokakuuta 1812 (J: 6. lokakuuta) Tarutino, Venäjän keisarikunta) oli venäläinen kenraaliluutnantti. Hän oli mukana Napoleonin sodissa ja osallistui Suomen sotaan kesällä 1808.
Suvun taustaa
Von Baggehufwudtin suku on peräisin Norjasta, josta he muuttivat 1600-luvulla Ruotsiin ja edelleen 1700-luvulla Viron kuvernementtiin. Isä Friedrich Wilhelm von Baggehufwudt (Baggovut) oli ollut Libaussa tullijohtajana. Karl Gustavilla oli kolme veljeä ja yksi sisar. Karl Gustav Baggovutin aviopuoliso oli Margareth Elisabeth (Elisaveta Jakovlevna) von Fock.
Sotilasuran alku
Vuonna 1779 isä osti upseerikirjan Karl Gustaville maakreivi Anspah-Bayreuthin joukkoihin kapteenin arvoon. Kuitenkin jo samana vuonna Karl Gustav liittyi Tobolskin jalkaväkirykmenttiin aliluutnanttina. Syyskuussa samana vuonna hänet siirrettiin Suomalaisen jääkäriyksikön 2. pataljoonaan. Vuonna 1781 Baggovut sai siirron Dneprin rykmenttiin Kaukasukselle ja osallistui Krimin tataarien kansannousun kukistamiseen. Vuonna 1783 Baggovut komennettiin Siperian krenatöörirykmenttiin kapteenina. Tämän rykmentin kanssa hän osallistui Venäjän-Turkin sotaan ja oli mukana Benderin valloituksessa vuonna 1789. Baggovut erosi palveluksesta vuonna 1791 ylimajurina terveydellisistä syistä.
Puolan kansannousu ja vuodet 1792–1800
Puolan-Venäjän sodan puhjettua 1792 Baggovut liittyi vapaaehtoisena kreivi Kahovskin joukkoihin. Hän kunnostautui kesäkuussa Bugjoen ja Dubienkan taistelussa. Baggovut palasi 3. tammikuuta 1793 ( 23.12.1792 ) ylimajurina Siperian krenatöörirykmenttiin palvelukseen. Hän osallistui Kościuszkon kansannousussa (1794) moneen taisteluun. Tärkeimmät niistä olivat lokakuussa Maciejowicen ja Pragan taistelut (Varsova). Maciejowicen taistelu toi hänelle ylennyksen everstiluutnantiksi.
Sodan päättymisen jälkeen Baggovut sai vuonna 1795 komennettavakseen 13. jääkärirykmentin ensimmäisen pataljoonan, ja hänet ylennettiin everstiksi 1798. Seuraavana vuonna hän yleni jo kenraalikuntaan ja 8. elokuuta 1800 ( 27.7.1800 ) Venäjän keisari Paavali I erotti hänet palveluksesta.
Napoleonin joukkoja vastaan Itä-Preussissa ja vuodet 1801–1808
Kun Aleksanteri I nousi valtaan maaliskuussa 1801, Baggovut palasi armeijan palvelukseen Hänelle annettiin 17. marraskuuta 1801 ( 5.11.1801 ) 4. jääkärirykmentin päällikkyys. Joulukuussa 1804 hänet palkittiin 25 vuoden nuhteettomasta palvelusta.
Baggovutin joukko alistettiin kenraali Levin August von Bennigsenille 1806, ja se ansaitsi kaksi kunniamerkkiä Pultuskin taistelussa 26. joulukuuta 1806 ( 14.12.1806 ) Baggovutin joukot olivat muun muassa estäneet marsalkka Jean Lannesin Narewin ylityksen varsinaista taistelua edeltävänä päivänä. Eylaun taistelussa 7.–8. tammikuuta 1806 ( 26.–27.1.1806 ) Baggovut sai vaativan viivytystehtävän. Baggovut onnistui tehtävässään, mutta haavoittui rintaan sen aikana. Baggovut palasi takaisin jo Heilsbergin taisteluun 10.–11. kesäkuuta 1807 ( 29.–30.6.1807 ) ja oli mukana myös Friedlandin taistelussa 14. kesäkuuta 1807 ( 2.6.1807 ). Friedlandissa hän haavoittui vakavasti ja joutui jättämään taistelukentän. Kiitokseksi urhoollisuudesta Baggovut ylennettiin kenraaliluutnantiksi.
Suomen sodan vuosi 1808
Ruotsalaiset tekivät kesän aikana useita maihinnousuyrityksiä Saaristomerellä. Baggovut oli torjumassa Helsinginrannan maihinnousua (Taivassalossa) 26.–28. syyskuuta 1808 ( 14.–16.9.1808 ).
Napoleonin joukkoja vastaan Venäjällä vuonna 1812
Napoleonin Venäjän sotaretken taisteluissa Isänmaallisessa sodassa Baggovut komensi 2. jalkaväkiarmeijakuntaa, joka kuului kenraali Michael Barclay de Tollyn 1. Läntiseen Armeijaan. Hän osallistui Smolenskin ja Valutinon taisteluun 16.–18. elokuuta 1812 ( 4.–6.8.1807 ) sekä Borodinon taisteluun 7. syyskuuta 1812 ( 26.8.1812 ). Borodinon taistelussa Baggovutin armeijakunta oli venäläisten oikealla sivustalla ja siirtyi kriittisellä hetkellä vasemmalle Utitsan alueelle vahvistamaan kenraali Pjotr Bagrationin armeijaa. Taistelun loppuvaiheessa Baggovut komensi kaikkia vasemman sivustan joukkoja.
thumb|Baggovutin hauta Lavrentin luostarissa Kalugassa Baggovut sai surmansa Tarutinon taistelussa 18. lokakuuta 1812 ( 6.10.1812 ) johtaessaan sivustahyökkäystä. Hänet haudattiin Lavrentin luostariin Kalugaan 7. marraskuuta 1812 ( 19.11.1812 ). Taistelun jälkeen keisari Aleksanteri I kirjoitti kenraalin leskelle: «Я потерял в нем храброго военачальника, полезного отечеству». (Menetin Hänessä isänmaalle tarpeellisen ja urhean sotilasjohtajan).
Valentina Rastvorova
Valentyna Ksenofontovna Rastvorova (myöh. Grišina,, , 17. kesäkuuta 1933 Odessa, Ukrainan SNT – 24. elokuuta 2018 ) oli Neuvostoliittoa edustanut miekkailija, olympiavoittaja ja maailmanmestari.
Rastvorova voitti floretin joukkuekilpailussa olympiakultaa Roomassa 1960 ja saavutti olympiahopeaa Tokiossa 1964. Lisäksi hän saavutti Roomassa olympiahopeaa floretin yksilökilpailussa. Rastvorova kilpaili myös Melbournen kesäolympialaisissa 1956.
Rastvorova meni naimisiin Boris Grišinin kanssa, ja hän on Jevgeni Grišinin sekä Jelena Grišinan äiti.
Umeboshi
thumb Umeboshi on japanilainen hapan hedelmäsäilyke. Se tehdään liottamalla kuivattuja japaninaprikooseja etikan ja mausteiden seoksessa. Umeboshia käytetään monien perinteisten ruokalajien kuten onigirin osana, mutta sitä syödään myös sellaisenaan aterian lisäkkeenä. Umeboshi on suosituimpia tsukemono-lajeja. Sitä on alettu pitää myös terveysvaikutteisena ruokana.
Anal Blasphemy
Anal Blasphemy (vuosina 2014–2015 Blasphemous Devotion) on suomalainen yhden hengen black metal -yhtye, jonka perusti Molestor Kadotus vuonna 2002.
Keväällä 2014 Molestor Kadotus laittoi yhtyeen telakalle, jatkaen musiikin tekoa nimellä Blasphemous Devotion, joka julkaisi ainoastaan yhden demon. Vuotta myöhemmin Kadotus jatkoi toimintaa alkuperäisen nimen takana.
Nuclear Rebirth
Nuclear Rebirth on suomalaisen heavy metal -yhtye Steel Mammothin viides studioalbumi. Se julkaistiin vuonna 2011 levymerkillä Ektro Records.
Ensiksikin ja toiseksi
Ensiksikin ja toiseksi on Daniil Harmsin kirjoittamien tarinoiden kokoelma. Teoksen on koonnut ja suomentanut Katja Losowitch, ja sen on julkaissut vuonna 2002 Desura.
Teoksessa on Jyrki Siukosen johdanto, jossa hän käsittelee Harmsin tyyliä, jonka nasevat lauseet eivät ole syntyneet yksinomaan spontaanisti, vaan kriitikon mukaan tyyli tukeutuu vahvasti tiedostettuun taideteoriaan.
Jääkiekon maailmanmestaruuskilpailut 1951
Jääkiekon maailmanmestaruuskilpailut 1951 pelattiin Pariisissa. Joukkueet jaettiin ensimmäistä kertaa suoraan kahteen erilliseen sarjaan tason mukaan. Kanada voitti maailmanmestaruuden. Ruotsi voitti Euroopan-mestaruuden maalieron turvin ennen Sveitsiä. Norja voitti ensimmäisen mitalinsa, eli Euroopan-mestaruuskilpailujen pronssia, vaikka hävisi Suomelle. Suomen voitto Norjasta jäi Suomen ainoaksi, joten Suomi oli turnauksen viimeinen.
B-sarja
B-sarja pelattiin nimellä Critérium Européen.
George Cœdès
George Cœdès (lausutaan ”sedes”, ) oli ranskalainen historioitsija, arkeologi ja epigraafikko, joka oli erikoistunut Kaakkois-Aasian historiaan.
Cœdèsin merkittävin teos lienee Histoire ancienne des États hindouisés d'Extrême-Orient (1944), joka oli ensimmäinen synteesi koko Kaakkois-Aasian historiasta. Teoksessaan hän esitteli hindulais-buddhalaisen kuningaskunnan käsitteen.
Cœdèsin ansioksi luetaan myös Malaijien saaristossa sijainneen Srivijayan kuningaskunnan ”löytäminen” 1918 (”Le royaume de Çrivijaya”).
Abu Abbas
Abu Abbas, alun perin Muhammad Zaidan (1948 – 8. maaliskuuta 2004), oli palestiinalainen sissijohtaja, joka tunnetaan parhaiten vuonna 1985 Välimerellä tapahtuneen italialaisen matkustajaristeilijä Achille Lauron kaappauksen suunnittelijana. Kaappauksen aikana amerikanjuutalainen pyörätuolipotilas Leon Klinghoffer ammuttiin ja hänen ruumiinsa heitettiin Välimereen. Teko herätti maailmanlaajuista suuttumusta, ja Abbas tuomittiin Italiassa poissaolevana elinkautiseen vankeuteen.
Abbas kasvoi palestiinalaisten pakolaisleirillä Syyriassa ja omaksui taistelijanimekseen Abu Abbas. Hänestä tuli Israeliin iskuja tehneen marxilais-leninistisen Palestiinan vapautuksen kansanrintama-ryhmän nouseva hahmo. Abbas perusti 1970-luvun puolivälissä oman sissijoukkonsa, PLF:n eli Palestine Liberation Frontin. Achille Lauron kaappaus alkoi Abbasin johtaman joukon epäonnistuneesta yrityksestä tunkeutua Israeliin mereltä käsin.
Vuonna 1996 Abbas sai luvan palata Gazaan hyväksyttyään Oslon rauhansopimuksen ehdot. Siellä hän pyysi anteeksi kaappausta ja Klinghofferin murhaa. Huhtikuussa vuonna 2003 Yhdysvaltain joukot vangitsivat Abbasin Bagdadissa. Hän kuoli sotilasvankilassa lähellä Bagdadia.
Boris Grišin
Boris Dmitrijevitš Grišin (s. 4. tammikuuta 1938 Moskova) on Neuvostoliittoa edustanut entinen vesipalloilija. Hän sai joukkueineen pronssia vuoden 1964 kesäolympialaisissa Tokiossa ja sitten hopeaa vuoden 1968 kesäolympialaisissa Méxicossa. Grišin meni naimisiin Valentina Rastvorovan kanssa, ja Jevgeni Grišin on hänen poikansa.
Aniela Cukier
Aniela Cukier (1900 Varsova – 1944 Varsova) oli Puolassa asunut, juutalaistaustainen taidemaalari.
Ensimmäiset taideopintonsa Cukier suoritti Konrad Krzyżanowskin yksityisessä taidekoulussa. Hän jatkoi opintojaan Varsovan taidekoulussa. Hän harjoitteli ulkoilmamaalausta Kazimierz Dolnyn ja Krzemieniecin taiteilijakylissä. Hänen maisemamaalauksistaan tuli suosittuja ja niitä oli esillä Varsovan taidenäyttelyssä vuonna 1938.
Cukier teki enimmäkseen grafiikkaa puulevylle ja hänen aiheinaan olivat Puolan kylät ja kaupungit. Hänen tiedetään tehneen myös öljyvärimaalauksia. Suurin osa hänen töistään tuhoutui toisen maailmansodan aikana. Jäljellä olevat työt ovat arvostettuja niiden viehättävän tyylin vuoksi.
Ekshärad
Ekshärad on taajama ja entinen kunta Keski-Ruotsissa. Ekshärad sijaitsee nykyisessä Hagforsin kunnassa Värmlannin läänissä ja Värmlannin maakunnassa. Vuonna 2010 Ekshäradin taajamassa siellä oli 1 074 asukasta.
Ekshäradin kunta liitettiin Hagforsin kuntaan vuonna 1974. Kunnalla oli käytössään oma vaakuna.
Ava
Ava tai AVA voi tarkoittaa seuraavia:
Maata meren alla
Maata meren alla on Lenka Hellstedtin ohjaama ja käsikirjoittama draamaelokuva aikuistumisesta, perhesiteistä, rakkauden kaipuusta ja hyväksytyksi tulemisesta. Elokuva perustuu kirjailija Riikka Ala-Harjan samannimiseen romaaniin. Elokuvan ensi-ilta oli 23. tammikuuta 2009. Hellstedtin edellinen ohjaustyö oli vuonna 2001 ilmestynyt Minä ja Morrison.
Näyttelijä Amira Khalifalle rooli Maata meren alla -elokuvan Idana on ensimmäinen pääosa pitkässä elokuvassa. Tarinan muissa keskeisissä osissa nähdään Marja Packalén, Leena Uotila, Matti Ristinen, Jarkko Niemi ja saksalaiset näyttelijät Annika Ernst ja Ismail Sahin. Elokuva sijoittuu Suomen lisäksi Berliiniin, missä sitä kuvattiin alkukesästä 2008. Elokuvan trailerin tunnusmusiikkina on Maija Vilkkumaan kappale ”Superpallo”. Elokuvan tunnuskappaleen ”Maata meren alla” laulaa Emma Salokoski.
Juoni
Maata meren alla kertoo Idasta (Amira Khalifa), joka on adoptoitu kolmivuotiaana Afrikasta Suomeen. Äitinsä Katin (Marja Packalén) kanssa suomalaisessa pikkukylässä yhä asuva Ida on kouluttautunut ompelijaksi, mutta työnhaku ei näytä tuottavan tulosta. Ex-aktivistiäidin yritykset puuttua tyttärensä elämään suorapuheinen Ida tyrmää. Ystävänsä Villen (Matti Ristinen) rohkaisemana Ida löytää itsestään halun ja voiman lähteä liikkeelle – Berliiniin – ja todistaa äidilleen, että pärjää myös omillaan. Ida haluaa itsenäistyä, ihastua ja löytää oman paikkansa maailmassa.
Gadži Gadžijev
Gadži Gadžijev (, s. 28. lokakuuta 1945) on venäläinen jalkapallovalmentaja.
Ura
Gadžijev aloitti valmennusuransa FK Dynamo Mahatškalassa 1973. Hän valmensi Neuvostoliiton kolmannella sarjatasolla pelannutta seuraa kahden vuoden ajan. Sen jälkeen hän oli sivussa päävalmentajan tehtävistä lähes 10 vuotta, kunnes Nefttši Baku nosti hänet päävalmentajakseen 1983. Seura pelasi Gadžijevin alaisuudessa Neuvostoliiton pääsarjassa. Vuonna 1986 hän siirtyi maan jalkapalloliiton palvelukseen toimien 1986–88 Neuvostoliiton olympiajoukkueen apulaisvalmentajana ja oli voittamassa olympiakultaa Soulissa 1988. Hän jatkoi maajoukkueuralla toimien Neuvostoliiton ja IVY:n maajoukkueiden apuvalmentajana 1990–92. Suurimmaksi saavutukseksi jäi paikka EM-kisoissa 1992, joissa IVY jäi lohkovaiheeseen.